Rėva (Nemenčinė)

Rėva – buvęs kaimas Vilniaus rajono savivaldybėje, 15 km į šiaurės rytus nuo Nemenčinės, dešiniajame Neries krante, priešais Rėvą Buivydžių seniūnijoje. Kitame krante stūkso Rėvos piliakalnis (Ponarska, Panarska góra). Veikia kaimo turizmo sodyba.Vykintas Vaitkevičius. Neris. 2007 metų ekspedicija. Antra knyga. Vilnius: Mintis, 2012.

 Etimologija 

Kaimo pavadinimas kilo nuo čia esančios Neries rėvos, vadinamos Avinu (Баранъ, Baran-rapa). Avino rėva prasideda kiek aukščiau gyvenvietės. Už sodybos vaga lenkia sausumos kyšulį ir, matyt, buvusią Avino akmens vietą; staiga pakrypsta dešinėn, vakarų link. Tuoj už rago upės vanduo staiga krinta žemyn, ši sraunioji rėvos dalis – apie 390 m ilgio. Prie dešiniojo kranto iš smėlio sąnašų suplauta nemaža sala. Rėvoje buvęs Avino arba Barono akmuo XX a. viduryje susprogdintas.

 Istorija 

2025 m. kaimas panaikintas, jo teritorija priskirta Mažiulėniškių kaimui (336,24 ha), Santakos kaimui (1,92 ha) ir Žukonių kaimui (2,13 ha).2025-12-29 LR Vyriausybės nutarimas Nr. 954 „Dėl Vilniaus rajono savivaldybės gyvenamųjų vietovių teritorijų ribų ir pavadinimų tvarkymo“.

 Gyventojai 

 Žymūs žmonės 
 Piotr Bonifacy Żukowski (1913–1942), vienuolis.

 Šaltiniai 

Kategorija:Panaikintos Vilniaus rajono savivaldybės gyvenvietės